**Alta** (tradicionalno: **Álaheadju**; kvenski finski: *Alattio*) je grad i istoimena općina; sedma po veličini u Norveškoj. Grad je smješten na krajnjoj sjevernoj obali Norveške, u administrativnoj regiji Finnmark, čije je upravno središte.

Alta je dobila ime po fjordu Altafjordenu, u čijem se zaljevu nalazi, na utoku rijeke Altaelva čiji je kanjon najveći u Skandinaviji.

Prapovijesni petroglifi Alte su upisani na UNESCO-v popis mjesta svjetske baštine u Europi 1985. godine.

Povijest
--------

Još u kameno dobu se na području današnje općine Alta vadio kvarcit od kojega je rađeno oruđe i oružje koje se može pronaći širom sjeverne Norveške. Po uzoru na jedan vrh koplja koji je pronađen tu, 1976. godine je izrađen grb grada Alte

U okolici grada nalaze se brojni petroglifi koji su rađeni od 4200. do 500. pne. Oni pripadaju kulturi Komsa koja je dobila ime po planini u općini Alta gdje su pronađeni prvi arheološki ostaci ove kulture.

God. 1838. osnovana je općina Alta. God. 1854. u Alti su pogubljeni vođe pobune Saamija (Kautokeino buna), Mons Somby i Aslak Hætta, koji su sahranjeni uz crkveno groblje u selu Kåfjordu nadomak Alte. Njihove glave su sahranjene uz njihova tijela, tek nakon protesta Saami aktivista 1997. godine, nakon što su 140 godina bile u Sveučilišnoj bolnici Kralj Fridrik u Oslu.

Tijekom Drugog svjetskog rata njemački bojni brod Tirpitz se poslužio fjordom Kåfjordom kao lukom, gdje su ga oštetili saveznički avioni.

God. 1979. Saami aktivisti i borci za zaštitu prirode su tjednima demostrirali i borili se građanskim neposluhom protiv izgradnje brane za hidroelektranu na Altafjordenu (*Altasaken*). Brana je ipak naposlijetku izgrađena i rijeka još uvijek pruža bogat ulov lososa.

Zbog konstantnog povećanja broja stanovnika 1999. godine Alta je postala gradom.

Znamenitosti
------------

Svjetska baština Petroglifi Alte (*Helleristningene i Alta*) su otkriveni 1972. godine, i od tada je pronađeno oko 5000 kamenja s urezanim crtežima. Najveći lokalitet je 
Jiepmaluokta, oko 4 km od središta grada Alta, gdje je pronađeno oko 3000 pojedinačnih petroglifa, te je taj lokalitet pretvoren u muzej na otvorenom (Alta muzej). Najstariji crteži potječu iz oko 4200. pne. dok su najmlađi iz oko 500. pne. Oni prikazuju prapovijesnu kulturu lovaca-sakupljača koji su lovili i kontrolirali krda sobova, pravili brodove, ribarili i prakticirali šamanske rituale kojima su obožavali medvjede i druge životinje. Ovi petroglifi su jedini spomenici iz kojih se može spoznati nešto o Komsa kulturi, za koju se vjeruje da je daleki predak naroda Saami.

* Alta muzej na otvorenomAlta muzej na otvorenom
* Ograđeno krdo jelena; dokaz pripitomljavanja sobovaOgrađeno krdo jelena; dokaz pripitomljavanja sobova
* Interakcija čovjeka i sobaInterakcija čovjeka i soba
* Brodovi i apstraktni simboliBrodovi i apstraktni simboli
* Obala LangfjordenaObala Langfjordena

Gradovi prijatelji
------------------

Alta ima ugovore o partnerstvu s

* Finska Oulu, Finska

Izvori
------

1. ↑  Norske Kommunevåpen, *Nye kommunevåbener i Norden*, 1990. Posjećeno 4. siječnja 2011. style="background:#ff9090; color:black; vertical-align: middle; text-align: center; "class="table-no" | No

Vanjske veze
------------

* Službena stranica Arhivirano 2011-01-10 na Wayback Machine-u style="background:#ff9090; color:black; vertical-align: middle; text-align: center; "class="table-no" | No
* Alta - turistički vodič
* Fotografije Alte Arhivirano 2006-07-22 na Wayback Machine-u

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Alta** |

***Alta*** na Wikimedijinoj ostavi